cyanic-selkie/wikianc huggingface dataset:
Sāra Blicava
Sāra Blicava (en; dzimusi ) ir latviešu izcelsmes Austrālijas basketboliste, spēlē uzbrucējas pozīcijā. Pašlaik pārstāv Austrālijas Women's National Basketball League klubu Southside Flyers.
Sivergols
Ciema apkārtnē atrodas Sivers.
Sāra Blicava
Visu karjeru aizvadījusi WNBL klubos, divas reizes kļuvusi par līgas čempioni Bendigo Spirit (2014) un Southside Flyers (2020) sastāvā. Austrālijas sieviešu basketbola izlases sastāvā 2015. gadā kļuvusi par Okeānijas čempioni, vēl ir izcīnījusi sudrabu 2017. gada un bronzu 2019. gada FIBA Āzijas kausā. Piedalījās 2020. gada olimpiskajās spēlēs Tokijā, kur Austrālijas izlase palika bez medaļām, zaudējot ceturtdaļfinālā ASV izlasei.
Sivergols
Ciema teritorijā atrodas valsts nozīmes arheoloģijas piemineklis - Kubulnišķu senkapi I.
Sāra Blicava
Sāras tēvs Andris (Jaunzēlandē dzimis latviešu imigrantu dēls) un māte Keirena pārstāvējuši Austrālijas izlasi basketbolā un spēlējuši olimpiskajās spēlēs vai pasaules čempionātā. Brālis Mareks spēlē austrāliešu futbolu.
Kompaktais mionu solenoīds
Kompaktais mionu solenoīds (KMS) (en) ir viens no Eiropas kodolpētījumu centra CERN Lielā hadronu pretkūļu paātrinātāja daļiņu detektoriem. Kompaktā mionu solenoīda eksperimenta uzdevums ir izpētīt plašu fizikas jautājumu loku, tostarp meklēt Higsa bozonu, papildu dimensijas un tumšās matērijas daļiņas.
Detektors ir 14 000 tonnu smags, 21 metrus garš un 15 metri diametrā. Tas atrodas pazemē Francijas teritorijā, netālu no Ženēvas. KMS izveidē un eksperimenta norisē piedalās vairāk nekā 4000 cilvēku no 229 zinātnes iestādēm 51 valstī, tostarp RTU (no 2017. gada).
Zalkšciems
Zalkšciems ir apdzīvota vieta Kuldīgas novada Vārmes pagastā. Izvietojies pagasta ziemeļrietumos pie Daurātupes ietekas Ventā 15 km no pagasta centra Vārmes, 19 km no novada centra Kuldīgas un 156 km no Rīgas.
Apdzīvotā vieta izveidojusies pie bijušās Daurātu mežniecības. Uz Daurātupes ierīkoti zivju dīķi.
Šveices Superlīga
Šveices Superlīga (zināma arī kā Credit Suisse Super League) ir augstākā futbola līga Šveicē. 2023. gadā pēc UEFA ranga Superlīga bija 13. spēcīgākā līga Eiropā.
Nadžents Sloters
Nadžents Sloters (en; dzimis, miris ) bija amerikāņu specefektu mākslinieks un skaņu redaktors 1927. gada filmai "Džeza dziedātājs". Par dalību šajā projektā viņš tika nominēts pirmajai Amerikas Kinoakadēmijas balvai nominācijā "Labākie inženierzinātņu efekti".
Birztalas veronika
Birztalas veronika (Veronica chamaedrys) ir augu suga ceļteku dzimtas veroniku ģintī. Savvaļā tā ir sastopama Eirāzijā, tostarp ļoti bieži Latvijas teritorijā, kā arī ir ieviesta Ziemeļamerikā un Jaunzēlandē.
Morfoloģija
Birztalas veronika ir daudzgadīgs, 10-35 cm garš lakstaugs ar stāvu vai pacilu stublāju, kuram divās rindās ir matiņi un augšdaļā zaro.
Lapas ir olveidīgas, aptuveni 1,5-3 cm garas un 1-2,5 cm platas. Tās uz stublāja ir pretējas, abpusēji apmatotas, mala strupi zāģzobaina. Lapas pamats ir sirdsveida un lapas ir īsos kātos vai gandrīz sēdošas.
Tērande (upe)
Tērande (arī Terende, Tervende, Tēranda, Tērvende, augštecē - Kambarupe, Kamburupe, vidustecē - Sluķupīte, lejtecē - Naižupīte) ir Užavas labā krasta pieteka Kuldīgas un Ventspils novados.
Izteka - Ēdoles pagasta austrumos. Tek ziemeļrietumu virzienā, lejtecē sagriežoties uz dienvidrietumiem. Ietek Užavā augšpus Tērandes ciema. Lielākā pieteka - labā krasta Mazupe. Upe regulēta augštecē un lejtecē.
Mazupi šķērso valsts autoceļš V1268 (Ēdole–Priedulāji), tās krastos neatrodas lielākas apdzīvotās vietas.
Purgazs
Purgazs jeb kņazs Purgazs bija erzju kņazs līdz 1239. gadam, kad viņš tika pieveikts mongoļu uzbrukuma laikā. Pēc nāves viņš kļuva un vēl joprojām ir erzju neatkarības simbols un mītisks, leģendām apvīts varonis.
Mikus iela
Mikus iela ir iela Rīgā, Pārdaugavā, Pleskodāles apkaimē, Šampēterī. Mikus iela sākas krustojumā ar Irlavas ielu un, krustojot Apuzes ielu, beidzas īsā strupceļā pirms Šampētera meža. Kopējais ielas garums ir 530 m, tā klāta ar asfalta un grants segumu. Mikus ielā ir savrupmāju apbūve.
Ielu savienojumi
Mikus iela ir savienota ar šādām ielām:
Olga Krūmiņa
Olga Krūmiņa (dzimusi Rīgā, mirusi ) bija latviešu aktrise.
1927. gadā beigusi Rīgas pilsētas 2. ģimnāziju. Bijusi Dailes teātra un Nacionālā teātra aktrise.
Filmējusies vairākās filmās, tai skaitā "Emīla nedarbi", "Pēdējā vizīte", "Salavecīša personiskā dzīve", "Agrā rūsa" un "Melnā vēža spīlēs".
Filipo Simeoni
Filipo Simeoni (dzimis ) ir bijušais profesionālais Itālijas šosejas riteņbraucējs, 2008. gada Itālijas čempions grupas braucienā. Viņa karjeras lielākie sasniegumi bija divas uzvaras Vuelta a España posmos (2001. un 2003. gadā) un 2008. gada Itālijas čempiona tituls.
Biogrāfija
Simeoni dzimis Dezio, Milānas provincē.
F. Simeoni ir plašāk pazīstams ar savām "dumpinieka" darbībām. 2001. gada Vuelta posmā, kur viņš izcīnīja uzvaru, viņš apstājās pirms finiša līnijas un šķērsoja to ar velosipēdu rokās. Viņš to darīja, izrādot cieņu 11. septembrī ASV bojā gājušajiem. Vēlāk par šo darbību viņš saņēma sodu no UCI.
2009. gada maijā viņš atteicās no sava Itālijas čempiona krekla, protestējot pret to, ka viņa komanda netika uzaicināta uz 2009. gada Giro d'Italia.
Bukupe
Bukupe var būt:
Filipo Simeoni
Nesaskaņas ar Lānsu Ārmstrongu
Vairāk zināmas ir Simeoni nesaskaņas ar Lānsu Ārmstrongu. Simeoni sadarbojās ar sporta ārstu Mikēli Ferrāri, kurš bija arī Ārmstronga ārsts. Simeoni tiesā liecināja, ka viņš sācis dopingu 1993. gadā, ka 1996. un 1997. gadā M. Ferrāri viņam parakstījis tādus līdzekļus kā EPO un cilvēka augšanas hormons un ka Ferrāri viņam arī devis norādījumus, kā izmantot šos līdzekļus. 2001. un 2002. gadā Simeoni uz vairākiem mēnešiem bija diskvalificēts par dopinga lietošanu. Ārmstrongs 2003. gada jūlija intervijā Francijas laikrakstam Le Monde nosauca Simeoni par "meli". Simeoni iesūdzēja Ārmstrongu tiesā par neslavas celšanu un pieprasīja 100 000 € kompensāciju, solot šo naudu nodot labdarībai.
Apache Tomcat
Apache Tomcat (vai vienkārši Tomcat, iepriekš arī Jakarta Tomcat) ir atvērtā pirmkoda tīmekļa serveris un servletu konteiners, kuru izstrādā Apache Software Foundation (ASF). Tomcat realizē Sun Microsystems izstrādātās Java Servlet un JavaServer Pages (JSP) specifikācijas un piedāvā "tīru Java" HTTP tīmekļa servera vidi Java koda izpildei.
Filipo Simeoni
Nesaskaņas ar Lānsu Ārmstrongu
2004. gada Tour de France 18. posmā Simeoni no pelotona pārcēlās uz sešu cilvēku atrāvienu, kurš neapdraudēja Ārmstronga kopvērtējuma vadību. Tomēr Ārmstrongs sekoja Simeoni, kas lika Ārmstronga konkurentu komandai T-Mobile Team mēģināt noķert atrāvienu. Noķerot Ārmstrongu, tiktu izslēgta iespēja uzvaru posmā izcīnīt kādam no sešiem atrāviena braucējiem. Seši braucēji lūdza Ārmstrongu atgriezties pelotonā, bet Ārmstrongs piekrita to darīt tikai tad, ja Simeoni to darīs kopā ar viņu. Abi braucēji atgriezās pelotonā. Kad Simeoni atgriezās, viņam uzbruka citi braucēji, ieskaitot Andrea Peronu, Filipo Pocato un Džuzepi Gerīni. Vēlāk intervijā viņš atklāja, ka arī Daniele Nardello apvainojis viņu, nosaucot to par "negodu". Pēc tam Ārmstrongs nodemonstrēja žestu, atdarinot rāvējslēdzēja aizvilkšanu pār lūpām, bet vēlāk izteicās, ka Simeoni "nebija pelnījia" uzvarēt posmā. Divas dienas vēlāk, pēdējā posmā, kurš parasti ir lēns posms, kurā Tūres uzvarētājs (2004. gadā tas bija Ārmstrongs) jau parasti svin uzvaru. Šajā posmā Simeoni atkārtoti uzbruka, lai atspēlētos Ārmstrongam par pāridarījumu pirms trijām dienām, bet katru reizi Ārmstronga komanda pārsvaru sadeldēja. Par šo darbību Simeoni izpelnījās atkārtotus apvainojumus un spļāvienus no citiem braucējiem.
Apache Tomcat
Apache Tomcat iekļauj rīkus konfigurācijai un pārvaldībai, bet to var konfigurēt arī, labojot XML konfigurācijas failus.
Frīdrihs Kārlis fon Savinjī
Frīdrihs Kārlis fon Savinjī (dzimis, miris ) bija vācu jurists un vēsturnieks. Tiesību zinātnes vēsturiskās tiesību skolas pamatlicējs.
Dzimis Lotringas izcelsmes ģimenē. No 1795 līdz 1800. gadam studēja Marburgā, papildinoties Jēnā, Leipcigā un Hallē. Strādāja par privātdocentu Marburgā.
1803. gadā publicēja savu pazīstamo darbu Das Recht des Besitzes. 1810. gadā pārcēlās uz Berlīnes universitāti, kur sadraudzējās ar Bartoldu Georgu Nībūru un Kārli Frīdrihu Eihornu. 1812. gadā fon Savinjī kļuva par Berlīnes universitātes rektoru. 1815. gadā kopā ar domubiedriem fon Savinjī nodibināja žurnālu Zeitschrift für geschichtliche Rechtswissenschaft, kas popularizēja vēsturiskās tiesību skolas uzskatus. 1815. gadā tika izdots pirmais sējums fundamentālajam darbam Geschichte des römischen Rechts im Mittelalter ("Romiešu tiesību vēsture viduslaikos"), kura pēdējais sējums iznāca 1831. gadā. 1842. gadā fon Sevinjī tika iecelts valsts amatā, lai realizētu tiesību reformas Prūsijā. Miris 1861. gadā Berlīnē.
Karpentārija līcis
Karpentārija līcis (en) ir Klusajam okeānam piederīga epikontinentāla jūra Austrālijas ziemeļos. Izvietojusies starp Jorkas raga pussalu austrumos un Ārnemlendu rietumos; ziemeļos piekļaujas Arafuru jūrai. Līcis sekls, dziļums lielākoties 55—66 m, dziļākā vieta ir 82 m. Dienvidu un rietumu piekrastē vairākas salas, lielākās no kurām ir Groteilanta un Morningtona sala Velzlija salu grupā. Plūdmaiņu augstums līdz 3,2 m.
Pirmais no eiropiešiem līča krastus sasniedza holandietis Villems Janszons (Willem Janszoon) 1606. gadā. Cits holandietis, Jans Karstenszons (Jan Carstenszoon), līci apmeklēja 1623. gadā un nodēvēja to par godu tā laika Holandiešu Austrumindijas ģenerālgubernatoram Pīteram de Karpentīram (Pieter de Carpentier).
Baiba Strautmane
Baiba Strautmane (dzimusi 1970. gadā) ir latviešu žurnāliste, raidījumu vadītāja.
Karjera
Strautmane savas karjeras sākumā strādāja Latvijas Televīzijā (LTV), veidojot raidījumu «Mūsu cilvēks». 2002. gadā viņa kļuva par LTV Ziņu dienesta Galveno redaktori, taču tā paša gada septembrī vēlāk iesniedza atlūgumu, tādējādi izrādot savu neapmierinātību ar LTV ģenerāldirektora Ulda Ivara Gravas darbību.
Pēc aiziešanas no LTV bija žurnāla «Kas notiek?» redaktore, kā arī vadīja Latvijas Radio raidījumu «Aktuālā intervija». 2004. gada septembrī Strautmane atgriezās Latvijas Televīzijā, kļūstot par raidījuma «Valsts pirmās personas» vadītāju. 2005. gada decembrī viņa raidījumu pameta, lai izvairītos no pārmetumiem par iespējamiem interešu konfliktiem.
2007. gada oktobrī kļuva par vienu no TV3 raidījuma «Nekā personīga» veidotājiem un vadītājiem. 2008. gada februārī darbu raidījumā pārtrauca, vēloties veltīt vairāk laiku ģimenei. 2011. un 2014. gadā vadījusi Latvijas Televīzijas spēli «Es varu būt premjerministrs».
Privātā dzīve
Baiba Strautmane ir dzimusi 1970. gadā. Viņa vairākus gadus ir attiecībās ar advokātu Romualdu Vonsoviču, attiecībās ir dzimuši divi bērni. Iepriekš ir bijusi attiecībās ar žurnālistu Jāni Domburu.
Ladytron
Ladytron ir britu elektroniskās mūzikas grupa, kas tika izveidota Liverpūlē 1999. gadā. Grupa sastāv no Helēnas Mārnijas (vadošais vokāls, sintezators), Miras Arojo (vokāls, sintezators), Daniela Hanta (sintezators, ģitāra, vokāls) un Rūbena Vū (sintezators).
Viņu radītā skaņa apvieno elektronisko popu ar jauno vilni un šūgeizinga elementiem. Ladytron apraksta savu skaņu kā "elektroniskās mūzikas popu". Dažās Arojo izpildītajās grupas dziesmās vārdi rakstīti viņas dzimtajā bulgāru valodā.
Grupas nosaukums tika ņemts no dziesmas "Ladytron", ko izpildīja Roxy Music.
Viņi producēja remiksus vairākiem mūziķiem, ieskaitot Deivu Gānu, Erasure, Goldfrapp, Apoptygma Berzerk, Placebo, Blondie, Gang of Four, Kristīnu Agileru, Nine Inch Nails, Bloc Party, Kings of Convenience, Indochine.
Agrie gadi
Producenti un dīdžeji no Liverpūles, Daniels Hants un Rūbens Vū iepazinās 1990. gados. Hants arī dibināja ierakstu kompāniju Invicta Hi-Fi un naktsklubu. Vū studēja rūpnieciskā dizaina fakultātē Šefīldas Halemas Universitātē, kuru absolvēja 1997. gadā. Viņš kļuva par rūpniecisko dizaineru kompānijā Team Consulting Limited, līdz kļuva par pilna laika grupas biedru 2002. gadā.
1999. gada vasarā Ladytron izdeva elektroplati Miss Black and Her Friends tikai Japānā. Tālāk sekoja elektroplate Commodore Rock 2000. gada jūnijā un Mu-Tron EP oktobrī.Visas dziesmas no šīm elektroplatēm, izņemot "Miss Black" un "Olivetti Jack", tika iekļauti studijas debija albumā.
"He Took Her to a Movie", Mu-Tron EP, " The Way That I Found You" — visi tika izvēlēti kā NME "Nedēļas singls."
604 (2001—02)
2001. gada 6. februārī Ladytron izlaida debija albumu 604 ierakstu kompānijā Emperor Norton (ASV). Albums tika izlaists arī 2001. gada 26. martā ierakstu kompānijā Labels (Vācija) un 2001. gada 2. aprīlī Invicta Hi-Fi (Anglija). Albumu atkārtoti izlaida 2004. gada 20. jūlijā Emperor Norton (ASV) un 2011. gada 14. janvārī (Vācija)/ 18. janvārī (ASV)/ 24. janvārī (Anglija) ierakstu kompānijā Nettwerk.
Albumu 604 pārsvarā sarakstīja Daniels Hants un līdzproducēja kopā ar Lensu Tomasu, kurš arī producēja un miksēja albumu. Izlaistie singli no šī albuma bija "He Took Her to a Movie", "Playgirl", un "The Way That I Found You". Singls "Playgirl" piesaistīja nacionālu un internacionālu interesi grupai.
Līdz 2004. gadam grupa nēsāja uniformas uz skatuves. Daniels Hants norādīja 2001. gadā, ka viņu uniformas tika iespaidota no zinātniskās fantastikas filmas Andromedas celms. Intervijā ar Chaos Magazine no 2002. gada, Hants piebilda, ka albuma nosaukuma 604 nozīme ir Britu Kolumbijas reģionālais kods."Tas ir Britu Kolumbijas reģionālais kods... esam priecīgi, ka pievienojām šo dīvaino svarīgumu šim numuram, tas parādās visur tagad. Mēs pamanījām, kad palikām Hamburgā (viesnīcā ar nosaukumu 'Komodors' — tīrā sakritība), ka numurs uz tālruņu pieņemšanu no istabas bija '604'. Pēc brīža celtne aizdegās un mums paveicās izbēgt dzīviem. Es nejokoju.""— Daniels Hants"Ladytron uzstājās 2001. gada 4. augustā Festival Internacional de Benicàssim Spānijā, 2001. gada 10. augustā La Route du Rock Francijā un 26. augustā Reading Festival Anglijā. 2001. gada 5. decembrī viņi izpildīja četras dziesmas radiostacijā John Peel Show: "Zmeyka, "Holiday 601", "Another Breakfast With You", "Discotaxx".
2001. gada 1. oktobrī kompilācijas albums Reproductions: Songs of The Human League tika izlaists ierakstu kompānijā Carrot Top Records. Šī kompilācija iekļāva "The Human League" dziesmu "Open Your Heart", ko Ladytron izpildīja kā kaveru.
Light & Magic (2002—03)
Viņu otrais albums Light & Magic tika izlaists 2002. gada 17. septembrī ierakstu kompānijā Emperor Records (ASV) un Telsar (Anglija). Albums tika izlaists arī 2003. gada 7. aprīlī Warner Music (Vācija) un 21. jūnijā Victor Entertainment (Japāna). Tas tika atkārtoti izlaists 2004. gada 20. jūlijā Emperor Norton (ASV) un 2011. gada 14. janvārī (Vācija)/18. janvārī (ASV)/24. janvārī (Anglija) Nettwerk.
Albuma Light & Magic izpildījums bija ar drūmāku skaņu nekā iepriekšējam albumam. Tas tika grupas sarakstīts un producēts Losandželosā līdzproducēts ar Mikiju Petraliju. Albums iekļāva pagrīdes hītus "Seventeen", "Blue Jeans" un "Evil". Viņi izdeva arī 2003. gadā ierobežotu 7 collu singlu "Cracked LCD / USA vs. White Noise".
Grupa ceļoja vairāk par gadu. lai atbalstītu albumu. 2002. gada 4. decembrī Ladytron atgriezās uz John Peel show un izpildīja ēterā dažas dziesmas, kā "True Mathematics", "Evil", "USA vs. White Noise" un "Blue Jeans".
2003. gada 7. oktobrī viņi izdeva kompilācijas albumu Softcore Jukebox ierakstu kompānijā Emperor Norton. Bez citu mūziķu dziesmām, kompilācija iekļauj divas viņu dziesmas — singla remikss "Blue Jeans" pārdēvēts par "Blue Jeans 2.0", un Tweet dziesmas "Oops (Oh My)" kavers.
Witching Hour (2004—07)
Ladytron sāka strādāt pie dziesmu demo versijām savam nākamajam albumam uzreiz pēc noslēdzot Light & Magic tūri ar mājup nākšanas koncertu Liverpūlē 2003. gada septembrī. kur viņus atbalstīja Franz Ferdinand. Dažu mēnešu laikā viņi izplānoja visu ierakstu.
Kad grupa jau bija gatava ierakstīt albumu 2004. gada aprīlī, viņu angļu ierakstu kompānija Telsar Records bija devies pārvaldē. Viņu amerikāņu ierakstu kompānijai Emperor Norton arī bija problēmas, to nopirka Rykodisc 2004. gadā un tika slēgta vēlāk tai pat gadā, Rykodisc mantojot tās dziesmu ierakstus. Grupa paziņoja, ka 2004. gada 7. decembrī, ka viņi noslēdza līgumu ar Island Records.
Empātija
Empātija jeb līdzjūtība ir otra cilvēka emocionālā stāvokļa izpratne līdzpārdzīvojot; spēja paralēli pārdzīvot tās emocijas, kuras izjūt otrs, it kā iekļūstot otra subjektīvajā jūtu pasaulē. Tas nozīme, ka cilvēks jūt otra prieku vai bēdas tā, kā to jūt otrs, un saprot iemeslus šīm jūtām tā, kā to saprot otrs, vienlaicīgi tomēr saglabājot nelielu distanci, skatoties kā no malas, nesaplūstot ar otru cilvēku. Var teikt, ka empātija ietver delikātu klātbūtni cita cilvēka izjūtām, bez vērtējuma, kritikas vai nosodījuma, un ar gatavību sniegt emocionālu atbalstu.
Ladytron
Witching Hour (2004—07)
2004. gadā Ladytron tika pieteikts pasūtījums uzstāties virknē koncertos Ķīnā, ko rīkoja Britu konsuls kā izstādes tūri. Viņi uzstājās 24. un 25. septembrī Šeņdžeņā, 28. septembrī Čuncjinā, 6. un 7. oktobrī (dīdžeja sets) Šanhajā.
Ladytron izlaida savu kritiski uzgavilēto trešo studijas albumu Witching Hour 2005. gada 3. oktobrī ierakstu kompānijā Island Records (Anglija). Albums arī tika izlaists 4. oktobrī Universal Music (Vācija) un Rykodisc (ASV). Albumu atkārtoti izlaida 2007. gada 5. aprīlī Major Records (Vācija), 5. oktobrī So Sweet Records (Anglija), 2011. gada 18. janvārī (ASV)/24. janvārī (Anglija) ierakstu kompānijā Nettwerk. Witching Hour tika izlaists kā ierobežota versija ierakstu kompānijās Universal/Island 2 disku komplektu veidā, viens CD un viens uz DVD no Ķīnas tūres videoklipa un 3 muzikālie videoklipi — Once Upon a Time in the East, Ladytron in China, Destroy Everything You Touch, Sugar, Seventeen, [ CID X 8163/8974254]
Witching Hour tika ierakstīts 2004. gadā ierakstu kompānijā Elevator Studios (Liverpūle, Mersisaida) un to producēja Ladytron un Džims Abiss. Albuma atskaņošanā piedalījās Pops Levijs (bass), Keits Jorks (bungas) un tika izmantotas elektriskās ģitāras ar grupas īpatnēja atskaņojumu. Pitchfork Media aprakstīja to kā "kvantu lēciena ierakstu".
Dziesmas "Sugar", "Destroy Everything You Touch", "International Dateline", "Weekend" un "Soft Power" tika izdoti kā singli. "Destroy Everything You Touch" kļuva par grupas visatpazīstamāko dziesmu.
Bez nevienas ierakstu kompānijas atbalsta, Ladytron izsmeļoši uzstājās tūrē nākamos divus gadus, balsoties uz fanu atbalstu. Viņi uzstājās Ziemeļamerikā, Eiropā un Dienvidamerikā. 2007. gada sākumā pēc Trenta Reznora uzaicinājuma viņi arī atklāja Eiropas šovu Nine Inch Nails.
2006. gadā iznāca Extended day — divu disku elektroniskās plates CD/DVD kompilācija, kurā tika iekļauti ekskluzīvi neizlaisti remiksi un angļu B puses, kā arī 35 minūšu DVD bonusā, kas iekļāva 27 minūšu dokumentāciju ar virsrakstu Once Upon a Time in the East: Ladytron in China pamatā uz 2004. gada tūri Ķīnā. Tajā pašā gadā Ladytron ierakstīja The Harmonium Sessions, kas iekļāva četras dziesmas no viņu trešā studijas albuma, izpildīts bez pieslēguma.
Velocifero (2008—09)
2008. gada 2. jūnijā Ladytron izlaida savu ceturto albumu Velocifero ierakstu kompānijā Netttwerk. Albuma izpildījuma skaņa kļuva smagāka un tas tika ierakstīts Parīzē, kur grupa tika galā ar produkcijas nodevām ar Alesandro Kortini (Modwheelmood, Nine Inch Nails, SONOIO) un Vicarious Bliss (Justice, DJ Mehdi). Grupa norādīja, ka "velocifero" burtiski nozīmē "ātruma nesējs" un arī ir klasika retro stila skutera nosaukums.
Albums izveidoja trīs singlus — "Ghosts", "Runaway" un "Tomorrow". 2008. gada vidū grupa komponēja trīs ekskluzīvus ierakstus spēlei The Sims 3 ar nosaukumiem: "Rockfalls & Estuaries", "She stepped Out of the Car" un "Young Etruscians". Šīs dziesmas tika izpildītas simlišs valodā.
2009. gada 6. aprīlī Nettwerk izdeva remiksu kompilāciju Velocifero (Remixed & Rare).
2009. gadā Ladytron devās tūrē uz Ziemeļameriku ar The Faint un uzstājās divos īpašos koncertos ar Braienu Īno un ar Sidnejas operteātri. Tajā pašā gadā viņi paziņoja, ka izpildīs atklāšanas aktu priekš Depeche Mode dažos koncertos Austrumeiropā, bet šie koncerti tika atcelti Deiva Gāna slimības dēļ.
Tajā pašā gadā Ladytron pašizlaida savu pirmo ētera albumu Live at London Astoria 16.07.08. Viņi arī paziņoja, ka producēs dažas dziesmas Kristīnai Agilerai.
Best of 00—10 (2010—11)
2010. gada 8. jūnijā Kristīnas Agileras albums Bionic tika izlaists. Deluxe versija iekļāva divas dziesmas, kuras līdzautors un producents ir Ladytron: "Birds of Prey" un "Little Dreamer" (pēdējais tikai iTunes Store).
Spēles FIFA 11 videoklipa skaņdarbs iekļāva Ladytron dziesmu "Ace of Hz", kas tika izlaists kā digitāls singls 2010. gada 30. novembrī. 2011. gada 11. janvārī grupa izdeva Ace of Hz elektroniskās plates mūzikas lejupielādi, kas sastāvēja no albuma miksa plus 5 remiksiem.
2011. gada 28. martā tika izlaista kompilācija Best of 00-10, iekļaujot 17 dziesmas uz standarta versijas un 33 dziesmas uz deluxe versijas, plus 80 lapu bukletu. Abas versijas iekļāva divas jaunas dziesmas, "Ace of Hz" un kavera versiju no Death in June dziesmas "Little Black Angel".
Arī 2011. gadā Nettwerk atkārtoti izdeva visus savus iepriekšējos albumus un atkārtoti izlaida remiksa kompilāciju Best of Remixes. Viņi izlaida iTunes videoklipu kompilāciju Best of 00-10 Videos, kas iekļāva deviņus muzikālos videoklipus singliem "Playgirl", "Blue Jeans", "Seventeen", "Sugar", "Destroy Everything You Touch", "Ghosts", "Runaway", "Tomorrow" un "Ace of Hz".
2011. gada 20. decembrī Nettwerk izdeva remiksu kompilācijas 604 (Remixed & Rare), Light & Magic (Remixed & Rare) un Witching Hour (Remixed & Rare).
Gravity the Seducer un pārtraukums (2011—2017)
Viņu piektais studijas albums Gravity the Seducer tika izlaists Anglijā 2011. gada 12. septembrī un Amerikā 13. septembrī.Albums tika ierakstīts laukos Kentā un to producēja grupa un Barnijs Barnikots (Arctic Monkeys, Kasabian, Editors).
"Ace of Hz", kas parādās albumā, bija iepriekš izlaists kā singls no grupas labāko dziesmu kompilācijas Best of 00-10. Pirmais singls no Gravity the Seducer "White Elephant" tika izdots 2011. gada 17. maijā un tā pavadošais videoklips tika ievietots vietnē YouTube 2011. gada 26. jūlijā. Grupa izlaida vēl divus singlus "Ambulances" 16. jūnijā un "Mirage" 8. augustā. Muzikālais videoklips dziesmai "Mirage" tika ievietots vietnē YouTube 11. novembrī.
Laikāno 2011. gada septembra līdz decembrim, grupa devās tūrē uz Ameriku, Meksiku, Kanādu, Brazīliju, Taizemi, Indonēziju un Singapūri. Koncertu tūrē Amerikā, grupu Ladytron atbalstīja SONOIO, VHS or Beta un Geographer.
Izmantojot savu uzvārdu kā skatuves vārdu, Helēna Marnija sāka 2012. gada solo karjeru. Viņa pašizlaida caur PledgeMusic savu debijas solo albumu Crystal World 2013. gada 11. jūnijā. Albums producētja 2012. gadā Reikjavikā viņas grupas biedrs Daniels Hants sadarbībā ar islandiešu mūziķi Bardi Johansonu.
2013. gada 22. februārī grupa izlaida dziesmas "International Dateline" muzikālo videoklipu. Tas tika filmēts 2006. gadā albuma Witching Hour ērā, palicis nepabeigts, atkārtoti atklāts un Daniela Hanta pabeigts 2012.galdā.
2013. gada 29. novembrī Ladytron atkārtoti izlaida remiksa albumu Gravity the Seducer Remixed — remiksu kolekcija no albuma Gravity the Seducer dziesmām.
Ladytron tika iekļauta sadaļā "Atjaunošanās" 2014. gada muzikālajā dokumentālajā filmā Skaistā Skaņa. Šī dokumentālā filma iekļauj vairākas īsas intervijas ar Danielu Hantu.
2016. gada 18. jūlijā grupa publiskoja savā oficiālajā mājaslapā:"Pēc piecu gadu pārtraukuma, sekojot viņu piektā albuma "Gravity the Seducer" izlaišanas, jauna nodaļa grupas Ladytron stāstā drīz sāksies.
Voveres
Voveres (ltg) ir ciems Preiļu novada Galēnu pagastā. Izvietojies pagasta centrālajā daļā 3 km no pagasta centra Galēniem, 22 km no novada centra Preiļiem un 214 km no Rīgas.
Apdzīvotā vieta izvietojusies pie autoceļa P58 (Viļāni—Preiļi—Špoģi).
Ladytron
Nākamais studijas albums (2018—pašlaik)
2018. gada 28. februārī Ladytron paziņoja gaidāmo sesto albumu, viņu jaunā mūzika pēc 7 gadiem, sadarbībā ar PledgeMusic, paredzams izlaist 2018. gada otrajā pusē. Pirms albuma iznāca singli "The Animals", "The Island" un "Tropic of Capricorn".
Blakusprojekti
Visi grupas biedri ir iesaistīti vairākos blakusprojektos. Starp citu, tūrēs katrs biedrs spēlē uz dīdžeju seta (solo un ar citiem grupas biedriem) klubos u.c. pasākumos apkārt pasaulei.
Ladytron ir producējuši remiksus daudziem mūziķiem, ieskaitot Deivu Gānu, Goldfrapp, Apoptygma Berzerk, Placebo, Blondie, Gang of Four, Kristīni Agileru, Bloc Party, Kings of Conveniece, Indochine, She Wants Revenge, Simian, Nince Inch Nails, SONOIO un Soulwax.
Izmantojot savu uzvārdu uz skatuves, Helēna Mārnija pašizlaida savu debija solo albumu Crystal World 2013. gada 11. jūnijā. Augustā albums tika izlaists arī Les Disques Du Crepuscule. Viņas otrais solo albums Strange Words and Weird Wars tika izlaists digitāli 2017. gada 2. jūnijā. Kompaktdisks un divas ierobežotas vinila versijas (viena melna un otra caurspīdīga) tika izlaisti 2017. gada augustā.
Daniels Hants strādāja pie vairākām filmām, iekļaujot Would You Rather, Saša Greja galvenajā lomā, sadarbībā ar islandiešu mūziķi Bardi Johansonu. Hants arī producēja Mārnijas albumu Crystal World. Viņš dibināja grupu Tamoios ar dziedātāju Luisu Majitu un Fernando Rišbīteri 2014. gadā Sanpaulu, Brazīlijā.
Rūbens Vū ir profesionāls fotogrāfs. Viņš publiskoja attēlu atlasi savā mājaslapā un 2011. gadā izlaida grāmatu ar attēlu kolekciju no ekspedīcijas ar draugu Svalbārā tajā pašā gadā.
Hants, Vū un dīdžejs Revo atvēra naktsklubu "Evol" Liverpūlē 2003. gada septembrī. 2005. gada septembrī līdzstrādnieki palīdzēja Hantam un Vū un viņi atvēra bāru/restorānu/muzikālu vietu "Korova" Liverpūlē.
Mira Arojo sadarbojās ar John Foxx and the Maths dziesmai "Watching a Building on Fire".
Ladytron tiek ieskaitīti kā producenti un līdzautori papildu dziesmām "Birds of Prey" un "Little Dreamer" no 2011. gada Kristīnas Agileras albuma Bionic.
Mūzikas stils
Viņu radītā skaņa parasti tiek aprakstīta kā elektropops ar jauno vilni un šūgeiza ietekmi. Grupa aprakstīja sevis radīto skaņu kā "elektropops". Ladytron koncentrējās uz balansu starp popmūzikas struktūrām un eksperimentālām skaņām.
Tūre
Ir bijušas sešas galvenās Ladytron tūres: 604 tūre (2001), Light & Magic tūre (2002—2004), Witching Hour tūre (2005—2007), Velocifero tūre (2008—2009), Best of 00—10 tūre (2011) un Gravity the Seducer tūre (2011). Pa visiem gadiem viņi devās tūrē Eiropā, Ziemeļamerikā, Āzijā un Austrālijā.
Grupa uzstājās vairākos mūzikas festivālos, kā La Route du Rock (2001), Reading Festival (2001), Festival Internacional de Benicàssim (2001) un (2005), Coachella Festival (2003) un (2006), Hultsfred Festival (2003), Arvikafestivalen (2003) un (2006), Lowlands Festival (2003), Dot-to-Dot Festival (2005), Pukkelpop (2005), Exit Festival (2005), Creamfields (2007), Electric Picnic (2007), Bonnaroo Festival (2008), Ruisrock Festival (2009), Traffic Festival (2009), Standon Calling Festival (2011), Electrosonic Festival (2009), Ping Gu Valley Festival (2011), Donaufestival (2011), Selector Festival (2011), Hegyalja Festival (2011), Decibel Festival (2011), DeLuna Fest (2011), Zouk Festival (2011).
Kopš Light & Magic tūres, Ladytron sāka plaši doties tūrē un pievienot tūre biedrus, kas spēlētu basu un bungas. Iepriekšējie tūres biedri iekļauj Popu Leviju (bass Light & Magic tūrē), Andrea Golcvortija (bass Witching Hour tūrē) un Keitu Jorku (bungas Light & Magic un Witching Hour tūrē).
Grupas, kas sadarbojās tūrēs ar Ladytron iekļauj Simian, The Presets, Client, Phaser, CSS, Asobi Seksu, Mount Sims, Crocodiles, Franz Ferdinand, SONOIO, VHS or Beta un Geographer.
Ladytron ir uzstājušies ar tādiem mūziķiem, kā Soulwax Anglijas tūrē 2001. gadā, Björk 2003. gadā un Goldfrapp 2006. gadā. 2007. gada sākumā viņi uzstājās ar Nine Inch Nails Eiropas tūrē ar Trenta Reznora uzaicinājumu. 2009. gadā Ladytron un The Faint uzstājās kopā Ziemeļamerikas tūrē.
Grupas Ladytron pašreizējais aprīkojums sastāv no Korg Delta, ko spēlē Helēna Mārnija, Korg MS-20 spēlē Mira Arojo, Minimoog Voyger spēlē Rūbens Vū, Crumar Srtatus spēlē Daniels Hants un bungu komplektu Billijs Brauns, kurš uzstājās arī Velocifero tūrē). Albuma Witching Hour tūres sākumā grupa mēdza nosaukt savus vienādos sintezatorus Korg MS-2000B, lai viegli atšķirtu tos: Kleopatra (Mārnijas sint.), Babilona (Arojo sint.), Ulises (Hanta sint.) un Glorija (Vū sint.).
Siveriņa
Siveriņa ir ciems Rušonas pagastā, Riebiņu novadā. Atrodas 232 km attālumā no Rīgas.
Apdzīvotā vieta atrodas pie autoceļa A13. Ciema apkārtnē atrodas ūdenstilpes Rušons, Lielais Kurtoša ezers, atpūtas bāze.
Rudņa
Rudņa (arī Bukupe, Tartaka) ir Daugavas labā krasta pieteka Augšdaugavas un Krāslavas novados. Sākas pie Bramaniškiem Augšdaugavas novada Biķernieku pagastā. Tek pa Latgales augstienes Dagdas pauguraines nogazi dienvidu virzienā. Augštecē tek cauri Sargovas ezeram, līdz tam upes gultne regulēta. Lejtecē Rudņa tek pa dziļu, kokiem apaugušu gravu, daļa iekļauta Daugavas loku dabas parkā. Pie Tartaka uz upes izbūvēta ūdenskrātuve Tartaka ezers. Ietek Daugavā Tartaka lokā.
Upi šķērso dzelzceļa līnija Daugavpils—Indra un autoceļš A6. Lielākās apdzīvotās vietas upes krastos ir Izvalta un Tartaks.
Masu kultūra
Masu kultūra, arī tautas kultūra vai populārā kultūra, ir kultūra, kas saistīta ar masveida produkciju un ir domāta plašam jeb masveida patēriņam. Masu kultūras aizsākumi meklējami 20. gadsimta sākumā, kad strauji attīstījās dažādi plašsaziņas līdzekļi. Pie masu kultūras pieder dažādi izklaides piedāvājumi (kinofilmas, mūzika, televīzija), radio, sports, prese (jaunumi par populāriem cilvēkiem vai dažādām vietām), mode, tehnoloģijas un citi. Daži kultūras teorētiķi mēģinājuši no kultūras definīcijas izņemt masu kultūras jēdzienu.
Didi
Vislabāk pazīstams, spēlējot Fluminense un Botafogo komandās. Ar Real Madrid komandu uzvarējis 1959–60. gada Eiropas kausā.
Pēc spēlētāja karjeras beigām kļuvis par treneri. Vadījis komandas Peru, Argentīnā, Turcijā, Brazīlijā un Saūda Arābijā. Vadījis arī Peru futbola izlasi 1970. gada FIFA Pasaules kausā.
Spēlētāja karjera
Botafogo
Fluminense
Real Madrid
Brazīlija
Sanhosē "Barracuda"
Sanhosē "Barracuda" (en, iepriekš Vusters "Sharks") ir hokeja komanda, kas atrodas Sanhosē, ASV, un spēlē Amerikas hokeja līgā. Komanda dibināta 2015. gadā. Savas mājas spēles aizvada SAP Center hallē.
Vendzavas (Ziru pagasts)
Vendzavas ir valsts adresu reģistrā neesoša apdzīvotā vieta Ventspils novada Ziru pagastā. Izvietojusies pagasta austrumos 9,6 km no pagasta centra Zirām, 37,9 km no novada centra Ventspils un 182,3 km no Rīgas.
Apdzīvotā vieta atrodas pie autoceļa V1349 (pievedceļš Vendzavām), pie Ķuļupītes ietekas Ventā. Veidojusies ap vēsturisko Vendzavas muižu (Gut Wensau).
Trīs krāsas: sarkanā
"Trīs krāsas: sarkanā" (fr) ir 1994. gada Polijas, Francijas un Šveices romantiska mistērijas filma, kuras režisors un viens no scenārija autoriem ir Kšištofs Keslovskis. Filmā galvenās lomas atveido Irēna Žakoba, Žans Luijs Trentiņāns, Žans Pjērs Lorī un Frederike Fedēra. Tā ir pēdējā no trim filmām "Trīs krāsas" triloģijā, kuras tēma ir franču revolūcijas ideāli — brīvība, vienlīdzība un brālība, pēc "Zilā" (1993) un "Baltā" (1994), kura nosaukta Francijas karoga krāsā.
"Sarkanā" ir par brālību, ko tā pēta, parādot varoņus, kuru dzīves pakāpeniski kļūst cieši saistītas, veidojot saites starp diviem varoņiem, kuriem šķiet ir maz kopīgā. Studente un modele Valentīna kādu vakaru notriec suni un sastop tā saimnieku, pensionētu tiesnesi, kurš nelikumīgi noklausās kaimiņu telefonsarunas. Starp viņiem izveidojas neparasta draudzība. Vēlāk, dodoties uz Angliju, Valentīnas ceļi krustojas ar tiesneša izspiegoto pāri — Ogistu un Karīnu. Taču ne visiem izdodas šķērsot Lamanšu.
"Trīs krāsas: sarkanā" pirmizrāde notika Kannu kinofestivālā, kur tā sacentās par Zelta palmas zaru. Filma saņēmusi 19 apbalvojumus un tika nominēta trīs Amerikas Kinoakadēmijas balvām kategorijās "Labākais režisors", "Labākais oriģinālscenārijs" un "Labākais operatora darbs". "Trīs krāsas: sarkanā" tika izvēlēta kā Šveices kandidatūra par labāko filmu svešvalodā 67. Kinoakadēmijas balvai, bet filma tika diskvalificēta. Filma guva plašu kritiķu atzinību, nodēvējot to par meistardarbu un triloģijas labāko filmu. Vairāku kritiķu vērtējumā, "Trīs krāsas: sarkanā" tika atzīta par 1994. gada labāko filmu.
OTE
OTE (gr) ir lielākais Grieķijas informācijas tehnoloģiju uzņēmums.
Kompānijas akcijas tiek kotētas Atēnu fondu biržā, kur tā pēc tirgus kapitalizācijas rādītājiem ir viena no lielākajām kompānijām, kā arī Londonas fondu biržā. Uzņēmums dibināts 1949. gadā un bija valstij piederošs telekomunikāciju monopols. 1996. gadā sākās tā privatizācija, un 2019. gadā uzņēmuma lielākais īpašnieks ir vācu Deutsche Telekom. Kompānijas grupā strādā apmēram 20 000 cilvēku.
Konstancas koncils
Konstancas koncils (la) bija ekumeniskais koncils, kas no 1414. gada 16. novembra līdz 1418. gada 22. aprīlim notika Konstancas bīskapijas galvaspilsētā Konstancā. To pēc Svētās Romas impērijas ķeizara Sigismunda prasības sasauca pāvests (antipāvests) Jānis XXIII.
Madara Fogelmane
Madara Fogelmane (pseidonīms MADARA, dzimusi 1992. gadā) ir latviešu čelliste un dziedātāja.
Konstancas koncils
Garlvenais koncila uzdevums bij pārvarēt Rietumu shizmu. Tā tika pārvarēta, atceļot konkurējošos pāvesta amata pretendentus no amata un ievēlot Martinu V. Koncils sodīja ar nāvi Janu Husu, iesākot Husītu karus. Tāpat pasludināja par ķeceri Džonu Viklifu. Saistībā ar Polijas karalistes, Lietuvas lielkņazistes un Teitonu ordeņa konfliktiem, koncils risināja jautājumus par pagānu tiesībām un taisnīgu karu.
Madara Fogelmane
Dzīvesgājums
Kopš 2008. gada darbojās alternatīvās mūzikas grupā Das Sonntags Legion. Pēc tam instrumenta spēli pilnveidoja Amsterdamas Konservatorijā un Briseles Karaliskajā konservatorijā.
2015. gadā izveidoja ansambli MADARA. 2017. gada augustā ar savu oriģināldarbu uzstājās Zutfen čella festivālā Nīderlandē. 2018. gada 27. februārī MADARA laida klajā dziesmas „Esamība” videoklipu.
2018. gadā ar dziesmu „Esamība”, kas bija vienīgā atlasei pieteiktā dziesma latviski, viņa piedalījās Latvijas nacionālajā atlasē 2018. gada Eirovīzijas dziesmu konkursam, kura otrajā pusfinālā ieguva pirmo vietu  , bet finālā palika 3. vietā.
Nēme Jervi
Nēme Jervi (et; dzimis Tallinā) ir igauņu-amerikāņu diriģents.
Mācības
Mācījies Tallinas Georga Otsa vārdā nosauktajā mūzikas skolā (Georg Otsa nimeline Tallinna Muusikakool) sitamo instrumentu un kordiriģentu nodaļās.
No 1955. līdz 1960. gadam studējis Ļeņingradas konservatorijā operas un simfoniskās diriģēšanas nodaļā pie Nikolaja Rabinoviča un Jevgeņija Mravinska.
Karjeras sākums PSRS
Kā simfoniskā orķestra diriģents Nēme Jervi debitēja 18 gadu vecumā Igaunijā, kā operas diriģents — diriģējot Žorža Bizē operu "Karmena", ko izpildīja Ļeņingradas Kirova vārdā nosauktā Valsts akadēmiskā operas un baleta teātra orķestris.
1963. gadā viņš kļuva uzreiz par divu orķestru galveno diriģentu: Igaunijas Televīzijas un radio simfoniskā orķestra (1975. gadā pārveidots par Igaunijas PSR Valsts simfonisko orķestri) un Igaunijas operas un baleta teātra "Estonia" orķestra. Kopš 1976. gada viņš koncentrējās uz darbu ar simfonisko orķestri. 1960. gados pēc daudzām Kirova vārdā nosauktā teātra viesizrādēm bijušajās PSRS republikās un Austrumeiropas valstīs viņš kļuva plaši pazīstams tālu aiz Igaunijas robežām.
Starptautiskā karjera
1988. gadā Nēme Jervi tika ievēlēts par Igaunijas Ārzemju mantojuma biedrības priekšsēdētāju.
2010. gadā viņš atkal vadīja Igaunijas Nacionālo simfonisko orķestri; dažus mēnešus vēlāk viņš nolēma to pamest nesaskaņu ar kultūras ministriju dēļ, taču nākamajā sezonā atgriezās un turpināja ar orķestri strādāt.
Cita starpā Jervi ir zināms arī kā daudzu reti sastopamu un mazpazīstamu simfonisko partitūru izpildītājs. Starp viņa ierakstiem ir Hugo Alvena, Semjuela Bārbera, Aleksandra Borodina, Antonīna Dvoržaka, Vasilija Kaļiņņikova, Karla Nilsena, Sergeja Prokofjeva, Nikolaja Rimska-Korsakova, Žana Sibēliusa, Kurta Aterberga, Vilhelma Stenhamara, Eduarda Tubina, Zdeneka Fibiha, Dmitrija Šostakoviča simfonijas, visas Sergeja Rahmaņinova operas, Ludviga van Bēthovena, Eduarda Grīga, Antonīna Dvoržaka, Žana Sibeliusa simfoniskie darbi.
No 2012. gada līdz 2015. gadam viņš bija Šveices Orchestre de la Suisse Romande muzikālais vadītājs. Arī abi Nēme Jervi dēli — Pāvo un Kristjans ir profesionāli diriģenti.
Vairākkārt viesojies arī Rīgā.
Apbalvojumi un goda nosaukumi
Apbalvots ar daudzām balvām un goda nosaukumiem. 1978. gadā saņēmis Igaunijas Tautas mākslinieka goda nosaukumu. Viņš ir Igaunijas Mūzikas un teātra akadēmijas, Detroitas universitātes, Aberdīnas Universitātes un Gēteborgas Universitātes goda doktors. Dzimtenē viņam ir neoficiāls tituls "Gadsimta igaunis", viņš ir Pērnavas pilsētas goda pilsonis. Santa Cecilia mūzikas akadēmijas Starptautiskā konkursa pirmās prēmijas laureāts (1971). Par koncertprogrammām, kas sniegtas no 1974. gada līdz 1976. gadam, viņam tika piešķirta PSRS Valsts prēmija.
Žocene
Žocene, agrāk arī Žociems, ir apdzīvota vieta Talsu novada Rojas pagastā. Izvietojusies pagasta ziemeļdaļā Rīgas līča krastā pie autoceļa P131 7 km no pagasta centra Rojas, 44 km no novada centra Talsiem un 168 km no Rīgas.
Sīkumi
Sīkumi ir ciems Kalkūnes pagastā, Augšdaugavas novadā. Atrodas 238 km attālumā no Rīgas.
Ciema apkārtnē atrodas Mičurinieša ezers.
Benko atklātne
Benko atklātne ir šaha atklātne, kas sākas ar gājieniem: '''1. g2-g3'''.
To klasificē pie flanga atklātnēm ar Šaha atklātņu enciklopēdijas kodu A00.
Vēsture
Šaha praksē atklātne pazīstama no 19. gadsimta. 1828. gadā tā spēlēta mačā starp divu Indijas pilsētu šaha klubiem. P. Bilguera un fon der Lasas sarakstītājā "Šaha spēles rokasgrāmatā" (Handbuch des Schachspiels) pieminēta 1841. gadā spēlētā partija R. Deložs − L. Kizerickis, kas sākās ar gājieniem 1. g3 e5 2. Lg2 d5 3. c4. Atklātnes teorētisko pamatojumu devis Rihards Rēti, kurš uzskatīja, ka melniem centrā pats spēcīgākais punkts ir lauciņš d5, tāpēc tam nekavējoties jāuzbrūk ar karaļa spārna laidņa fianketto.
Stratēģiskā ideja un galvenie varianti
Baltie, maskējot savus plānus, cenšas pāriet kādā no izstrādātām atklātnes sistēmām, (piemēram, vecindiešu aizsardzība, Pirca aizsardzība u.t.t.) ar kauliņu krāsu maiņu un lieku tempu. Melniem uzmanīgi jāseko balto plānam un laikus jāuzsāk nepieciešamā pretdarbība. Atklātne nosaukta ungāru − amerikāņu šahista P. Benko vārdā, kas 20. gadsimta vidū to vairākkārt pielietojis savās partijās.
Sentvinsentas un Grenadīnu administratīvais iedalījums
Sentvinsentas un Grenadīnu administratīvo iedalījumu veido 6 pagasti. Pēc platības lielākais pagasts ir Šarlotes pagasts (149 km²), bet mazākais Sentendrū pagasts (29 km²). Pēc iedzīvotāju skaita lielākais pagasts ir Sentdžordža pagasts (51 400 iedzīvotāji), bet mazākais – Sentpatrika pagasts (5 800 iedzīvotāji).
Atlantijas laši
Latvijas dabīgajās ūdenstilpēs sastopamas divas Atlantijas lašu ģints sugas: lasis (Salmo salar) un taimiņš (Salmo trutta). Strautos un upītēs mājo arī strauta forele (Salmo trutta fario), kas ir taimiņa saldūdens morfa. Būtu jāatzīmē fakts, ka okeānā dzīvojošais taimiņš nārsta laikā mīt vienās un tajās pašās upītēs, kurās mājo strauta forele. Abas morfas ir ģenētiski vienādas, bet zinātniekiem nav izskaidrojuma, kādēļ viena morfa nekad nepamet saldūdeni, bet otra migrē uz jūru.
Zinātniskais vārds Salmo grieķu valodā nozīmē lasis.
Sistemātika
Atlantijas lašu ģints (Salmo)
El Hadži Diufs
El Hadži Diufs (fr, dzimis ) ir bijušais Senegālas futbolists, spēlēja uzbrucēja pozīcijā, bijušais Senegālas futbola izlases dalībnieks. 2004. gadā Diufs tika iekļauts FIFA 100 sarakstā.
Savu karjeru Diufs sāka Francijas komandās Sochaux, Rennes un Lens. 2002. gadā Diufs pārgāja uz Anglijas Premjerlīgas komandu Liverpool. Pēc ne pārāk sekmīgas spēles Liverpool komandā, Diufs vēlāk spēlēja citos Anglijas klubos, kā Bolton Wanderers, Sunderland un Blackburn Rovers, kā arī Skotijas komandā Rangers. Vēlāk Diufs spēlēja Anglijas zemāku līgu klubos, Doncaster Rovers un Leeds United.
Senegālas futbola izlases sastāvā Diufs ir spēlējis 2002. gada FIFA Pasaules kausā, kā arī četros Āfrikas Nāciju kausa finālturnīros.
Sasniegumi
Liverpool
Rangers
Individuālie apbalvojumi
Emma Rīboma
Emma Rīboma (sv; dzimusi ) ir zviedru distanču slēpotāja.
Karjera
Pirmo reizi vietu uz goda pjedestāla Pasaules kausā izcīnīja sprinta sacensībās Itālijā vienā no Tour de Ski posmiem. Savā pirmajā Pasaules čempionātā 2021. gadā Oberstdorfā labāko vietu ieguva 30 km distancē klasiskajā stilā ar kopēju startu, finišējot 14. Piedalījās arī skiatlonā, kurā ieņēma 18. vietu.
Pekinā labāko rezultātu sasniedza sprintā, iekļūstot finālā un ieņemot 6. vietu. 10 km distancē klasiskajā stilā ierindojās 19. vietā. Startēja arī 30 km distancē ar kopēju startu un finišēja 29. vietā. Pirmo uzvaru Pasaules kausa posmos izcīnīja sprinta sacensībās Rukā, Somijā. Tā paša gada 3. decembrī uzvarēja arī sprintā Lillehammerē. 2023. gada Pasaules čempionātā Planīcā izcīnīja sudraba medaļu sprintā, kurā visu goda pjedestālu aizņēma Zviedrijas sportistes. Komandu sprintā kopā ar Jonnu Sundlingu ieguva zeltu.
Rejs Vilsons
Ramons Vilsons (en, dzimis, miris ), pazīstams kā Rejs Vilsons, bija angļu futbolists, spēlēja kreisās malas aizsarga pozīcijā, bijis Anglijas futbola izlases dalībnieks.
Lielāko daļu savas karjeras aizvadījis Huddersfield Town un Everton.
Anglijas futbola izlasi pārstāvējis no 1960. līdz 1968. gadam, kopumā aizvadot 63 mačus. Ar izlasi uzvarējis 1966. gada FIFA Pasaules kausā. Piedalījies arī 1962. gada FIFA Pasaules kausā un 1968. gada Eiropas čempionātā.
Sasniegumi
Everton
Anglija
Vecvārme
Vecvārme ir apdzīvota vieta Kuldīgas novada Vārmes pagastā. Atrodas pagasta vidusdaļā Vārmes upes krastos pie autoceļa P108 3,3 km no pagasta centra Vārmes, 24 km no novada centra Kuldīgas un 147 km no Rīgas.
Vārmes nosaukums vēstures avotos pirmo reizi minēts 1461. gadā kā Wormensate. 1652. gadā barons Brinkens nodibināja veco Vārmes muižu, pie kuras vēlāk uzbūvēta baznīca, pasts, skola, vēlākos gados arī pagasta pārvalde un citi iestādījumi. 1780. gadā barons Brinkens pārcēlās uz netālo medību pili, uzbūvējot jaunu muižu tagadējā pagasta centrā un veco muižu (Alt-Wormen) pārveidojot par pusmuižu. Mūsdienās Vecvārmē atrodas Vārmes baznīca, dzirnavas un bijušais Vārmes lidlauks.
Vendzavas dzirnavezers
Vendzavas dzirnavezers (arī Vendzavas dzirnavdīķis, Vendzavas dzirnavu ezers, Vendzavdīķis, Vendzavezers, Vendzavu dzirnavdīķis, Vendzavu dzirnavu dīķis) ir uz Ķuļupītes izveidota mākslīga ūdenstilpe Ventspils novada Ziru pagastā, uz dienvidaustrumiem no autoceļu P108 (Ventspils—Kuldīga—Saldus) un V1348 (Bērziņi–Vendzavas) krustojuma.
Stīpnieki
Stīpnieki ir ciems Olaines novada Olaines pagastā pie autoceļa V7 (Baloži-Plakanciems-Iecava) Ežupes krastos.
Iedzīvotāju skaita izmaiņas
Esošajās robežās, pēc CSB datiem.
Kalnu veronika
Kalnu veronika (Veronica montana) ir augu suga ceļteku dzimtas veroniku ģintī. Savvaļā tā ir sastopama galvenokārt Eiropas centrālajā un dienvidu daļā, kā arī savrupas atradnes ir Āzijā un Āfrikā. Latvija ir uz kalnu veronikas izplatības areāla ziemeļu robežas un tādēļ valstī tā ir sastopama ļoti reti — ir zināmi trīs izplatības apvidi Kurzemes ziemeļu un dienvidu daļā, piemēram, Slīteres nacionālajā parkā. Ierakstīta Latvijas Sarkanajā grāmatā 1. kategorijā.
Tā parasti ir sastopama lapkoku mežos un gāršās, kur tā veido skrajas grupas.
Morfoloģija
Kalnu veronika ir daudzgadīgs, 15—30 cm garš, blīvi apmatots lakstaugs. Stublājs ir pacils, ložņājošs un mezglu vietās sakņojas. Lapas ir kātainas, plati olveida formas, aptuveni 2—4 cm garas un 1—3 cm platas. Lapas mala lielzobaina.
Ziedi ir izvietoti skrajos ķekaros lapu žāklēs, parasti 4—8 uz viena īpatņa. Ziedu vainags ir zils, ar tumšāku dzīslojumu. Pie vainaga apmales pamata ir dzeltens plankums. Auglis ir plata, saplacināta pogaļa. Pogaļas šķautne ir zobaina un klāta ar gariem dziedzermatiņiem. Zied maijā un jūnijā.
Voldemārs Šmits
Voldemārs Šmits (dzimis, miris ) bija latviešu basketbolists, Latvijas basketbola izlases dalībnieks.
Spēlējis Rīgas ASK basketbola komandā. Trīs reizes izcīnījis Latvijas čempiontitulus (1939, 1940, 1942).
1930. gadu beigās kļuva par Latvijas basketbola izlases pamatsastāva spēlētāju, ar kuru izcīnīja sudraba medaļas 1939. gada Eiropas čempionātā.
Spēlējis arī volejbolu, kur kļuvis par Latvijas čempionu Rīgas LSB sastāvā.
Jorka
Jorka (en, ) ir pilsēta Ziemeļjorkšīras grāfistē, Anglijā, Apvienotajā Karalistē. Jorka ir vēsturiskās grāfistes Jorkšīras administratīvais centrs. 2021. gadā Jorkā dzīvoja 203 tūkstoši iedzīvotāju.
Pilsētu 71. gadā dibināja romieši ar nosaukumu Eboraka. Jorka ir bijusi Deiras karalistes un Nortambrijas galvaspilsēta. Viduslaikos Jorka kļuva par nozīmīgu vilnas tirdzniecības centru un Anglijas Baznīcas garīdzniecības ziemeļu provinces centru, šo lomu tā ir saglabājusi arī mūsdienās. 19. gadsimtā Jorka kļuva par dzelzceļa tīkla mezglu un ražošanas centru. Pilsētā atrodas Jorkas Universitāte.
Vēsture
9. gadsimta vidū Jorku iekaroja dāņu vikingi, Ivara Ragnarsona vadībā. Viņi mainīja pilsētas nosaukumu uz Jorvīku (Jorvik). 11. gadsimtā pilsēta nonāca normāņu kontrolē.
Kārena Gilana
Kārena Šeila Gilana (en; dzimusi ) ir skotu aktrise un filmu veidotāja. Viņa ieguva atpazīstamību ar lomām Lielbritānijas filmās un televīzijā, galvenokārt ar Emijas Pondas, vienpadsmitā Doktora pavadones, lomu zinātniskās fantastikas seriālā Doctor Who (2010—2013), par ko saņēmusi vairākas balvas un nominācijas. Starp viņas pirmajām kinolomām ir Elijas loma trillerī Outcast (2010) un Džeinas Lokhārtas loma romantiskajā komēdijā Not Another Happy Ending (2013). Tāpat darbojusies teātrī, piedalījusies Džona Osborna lugā Inadmissible Evidence (2011).